La Ròca Timbaud

**La Ròca Timbaud** (*Laroque-Timbaut* en francés) es una comuna agenesa situada dins lo departament d'Òut e Garona e la region de Novèla Aquitània, ancianament d'Aquitània.

## Geografia

### Perimètre del territòri

## Toponimia
La prononciacion es [la'rrɔkɔ tiŋ'baw]. Las fòrmas ancianas son : *las parrochias de las gleysas de Nostra Donna Sancta Maria de Puch de Larroqua* en 1270, *castrum de Rupe Theobaldi cum suis parrochiis*, en latin, en 1271, *prope Rupem Teobaldi*, en latin, al sègle XIII, *parrochia Rupe Theobaldi et Beate Marie de Podio*, en latin, al sègle XIII, *eccl. de la Rocathimbaule* al sègle XIII, *parr. S. Marie de Podio prope Rocauthibauldi*, en latin, al sègle XIII, *de Ruppe Teobaldi*, en latin, en 1293, *castrum Rupes Theobaldi*, en latin, en 1307-1317, *capella rupis Theobaldi* en 1326, *eccl. Beate Marie de Podio alias Rupis Theobaldi*, en latin, *La Roca Thimbault* al sègle XIV, *ecclesia B. Maria de Rupetheobaldi*, en latin, al sègle XVI o XVII.

Segon Dauzat, lo primièr element es lo prelatin **rocca*, [absent del latin classic, aquí perqué los escribas ne donan sovent la traduccion *rupes*]. *Ròca* prenguèt lo sens de « puèg, tuca, mont rocassós », puèi de « castèl fòrt bastit sul puèg », puèi de « castèl fòrt, fortalesa ». Lo segond element es un nom d'òme.

Negre e Astor citats per Bénédicte Boyrie-Fénié, precisan que la vila tresplomba una comba escalabrosa. Lo nom de persona es *Tibaud*, puèi atraccion de l'occitan *timbal*.

Dins la practica locala lo determinant *Timbaud* es pas utilizat. Bénédicte Boyrie-Fénié accèpta las solucions precedentas. Lo nom germanic [latinizat en] *Theo(de)baldus* foguèt benlèu influenciat pel mot *timbal*. 

En realitat, i a benlèu una explicacion intèrna. Lo nom **Titbaud* [tib'baw] o [tid'baw], en riscant de pèrdre la primièra consonanta del grop, renforcèt son articulacion en lo mudant en *(-m)b-* per una sòrta de dissimilacion. Lo grope consonantic *-mb-* es plan mai solide e de melhor articular que *-bb-* o *-db-*. La solucion pus generala es l'amudiment del primièr element del grop consonantic : *Tibal(d)*,  *Tibau(d)*, mès a cada amudiment i a de resisténcias. Una prova d'aquela tendéncia locala a refusar l'amudiment de l'oclusiva que precedís *b* es la curiosa fòrma del tèxte de las Costumas, *Tigbaut*, tanlèu lo sègle XIII. Coma las latinizacions de l'epòca son en *Theobald-*, podèm pas dobtar qu'aquela grafia respècte mai o mens fidèlament la realitat fonetica.
### Vitrac
Segon Joan Ros (per 24587 Vitrac), *Vitrac* ven del nom latin d'òme *Victor* (de preferéncia) o *Victorius*, damb lo sufixe *-acum* 

## Istòria
En 1839, la comuna de Vitrac foguèt incorporada a La Ròca . Vitrac es a l'ONO de La Ròca.
Glèisa de Santa Maria del Puèg (anc.) de la Ròca, de Sent German, de Sent Pèir d'Aurival (anc. Auretval).

## Administracion

## Demografia

* En  la populacion èra de  abitants e la densitat èra de  ab/km².

### Vitrac

## Luècs e monuments

## Personalitats ligadas damb la comuna

## Veire tanben
* Comunas d'Òut e Garona

## Ligams extèrnes
* https://gallica.bnf.fr/ark:/12148/bpt6k62278198.texteImage Las costumas de La Ròca (1270), sul site Gallica
* A. Mouillé, "Coutumes de Larroque-Timbaud" *Revue historique de droit français et étranger*, 1864, Vol. 10 (1864), pp. 391-415

## Nòtas